16. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.23744 της 6/10 Μαΐου 1972 (ΦΕΚ  Β΄ 324) Περί ρυθμίσεως θεμάτων εξετάσεων φοιτητών Σχολών του Πανεπιστημίου Αθηνών. ΕΙΔΙΚΑΙ ΔΙΑΤΑΞΕΙΣ ΣΤ. Δια την Οδοντιατρικήν Σχολήν Άρθρ.8.-1.Τα καθ’ έκαστον έτος σπουδών εξεταζόμενα μαθήματα είναι τα οριζόμενα εν τη υπ’ αριθ.172661/1971 (ΦΕΚ 1019, τευχ.Β΄/20.12.1971) ημετέρα αποφάσει, διακρινούση ταύτα εις «υποχρεωτικά», εφ’ων οι φοιτηταί υποχρεούνται εις εξέτασιν και εις «εργαστηριακά», εφ’ων οι φοιτηταί δεν υποχρεούνται εις εξέτασιν, αλλά εις επιτυχή εργαστηριακήν άσκησην. 2.Το μάθημα της Ανοργάνου Χημείας και της Οργανικής τοιαύτης, διδασκόμενον ανά εν εξάμηνον έκαστον συνιστά εν υποχρεωτικόν μάθημα το της Χημείας. 3.Πτυχιούχοι Ιατρικών Σχολών ημεδαπών Πανεπιστημίων κατατάσσονται εις το Γ΄ έτος σπουδών της Οδοντιατρικής Σχολής, υποχρεούμενοι, όπως ασκηθώσιν εργαστηριακώς επί οδοντιατρικών μαθημάτων των προηγουμένων του Γ΄ετών σπουδών, απαλλασσόμενοι των ασκήσεων εξετάσεων επί των Ιατρικών μαθημάτων. 4.Διαφυλλασσομένων των εν άρθρ.2 της υπ’ αριθ.172661/1971 (ΦΕΚ 1019 τεύχ. Β΄/20.12.1971) ημετέρας αποφάσεως διαλαμβανομένων μεταβατικών διατάξεων, ρυθμίζονται επί πλέον αι ακόλουθοι περιπτώσεις: α)Φοιτηταί του Γ΄ έτους σπουδών απορριπτόμενοι εις μάθημα, όπερ κατά το νέον πρόγραμμα εχαρακτηρίσθη εργαστηριακόν μη εξεταστέον μάθημα επομένου έτους, απαλλάσσονται της εξετάσεως επί του μαθήματος τούτου. β)Φοιτηταί του Δ΄ έτους σπουδών, διδαχθέντες και εξετασθέντες επιτυχώς κατά το Γ΄ έτος σπουδών το μάθημα της Ωτορινολαρυγγολογικής Κλινικής απαλλάσσονται εκ της υποχρεώσεως ασκήσεως των εις το μάθημα τούτο. 5.Φοιτηταί του Ε΄ έτους σπουδών κατά το ακαδημαϊκόν έτος 1970-71 και παλαιότερον προσελθόντες ή μη εις τας επί πτυχίω εξετάσεις θα ακολουθήσουν το προϊσχύσαν πρόγραμμα και η βαθμολογία του πτυχίου των θα εξαχθεί επί του συνόλου των επί πτυχίω εξετασθέντων ή εξεταζομένων μαθημάτων. Δια τα λοιπά άρθρα, αφορώντα γενικάς διατάξεις περί θεμάτων εξετάσεων, ισχυούσας και δια την Οδοντιατρικήν Σχολήν βλ. ανωτ. σελ. 173. 